Diari Oficial de la Generalitat Valenciana


Sumari del DOGV 2272, del 23-05-1994 (1994/831494)

ORDRE de 27 d'abril de 1994, de la Conselleria de Sanitat i Consum, sobre delegació de competències en matèria de concerts per a la prestació de serveis sanitaris.
-------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/04/27/(1)/dof/vci/html**

### Dades del document

Número de DOGV
:   2272

Data del DOGV
:   23-05-1994

Secció del DOGV
:   DISPOSICIONS GENERALS

Número del document
:   1994/831494


Data del document
:   27-04-1994

Organisme emissor
:   Conselleria de Sanitat i Consum

Tipus de document
:   Ordre

Anàlisi jurídica

ORDRE de 27 d'abril de 1994, de la Conselleria de Sanitat i Consum, sobre delegació de competències en matèria de concerts per a la prestació de serveis sanitaris. [94/3237]  
El Consell d'administració del Servei Valencià de Salut regula el procediment per a la revisió de les tarifes aplicables a l'assistència sanitària amb mitjans aliens (acord de 21 de juliol de 1989, DOGV núm. 1.150, de 27 de setembre), l'enviament de malalts a centres sanitaris diferents dels de referència i les autoritzacions d'ús de serveis sanitaris no concertats (acords de 25 de gener de 1991, DOGV núm. 1.490, de 22 de febrer).  
L'extinció de l'organisme autònom per la Llei 6/1993, de 31 de desembre, de Pressupostos de la Generalitat Valenciana per a l'exercici de 1994 i l'aprovació del Reglament Orgànic i Funcional de la Conselleria de Sanitat i Consum, fent ús del Decret 37/1994, de 21 de febrer, plantegen la necessitat de fer delegacions de competències que permeten agilitar la gestió en matèria de concerts sanitaris amb mitjans aliens a la Conselleria de Sanitat i Consum.  
Així mateix, es crea una comissió tècnica de concerts que garantesca la coordinació de les unitats administratives implicades en la seua elaboració i gestió.  
Per tot això,  
ORDENE:  
Article primer  
Delega el director general del Servei Valencià de Salut per subscriure els concerts per a la prestació de serveis sanitaris amb mitjans aliens a la Conselleria de Sanitat i Consum.  
Article segon  
Delega el director per a la Gestió d'Assistència Especialitzada per resoldre els expedients de revisió de tarifes aplicables a l'assistència sanitària amb mitjans aliens a la Conselleria de Sanitat i Consum, facultat regulada per l'acord del Consell d'administració del Servei Valencià de Salut de data 21 de juliol de 1989 (DOGV núm. 1.150 de 27 de setembre).  
Article tercer  
Delega el director per a la Gestió de l'Assistència Especialitzada per concedir autoritzacions d'ús de serveis sanitaris no concertats aliens a la dita Conselleria, facultat regulada per acord del Consell d'administració del Servei Valencià de Salut de data 25 de gener de 1991 (DOGV de 22 de febrer).  
Article quart  
Es crea la Comissió Tècnica de Concerts integrada per representants de la direcció general de Règim Econòmic, la direcció per a la gestió d'Atenció Primària, el servei Jurídic i la direcció per a la gestió de l'Assistència Especialitzada, el director de la qual actuarà com a president, i corresponen les funcions de secretari al cap de servei de Gestió de Demanda i Concerts.  
Aquesta Comissió té com a funcions les d'estudiar, preparar i informar els projectes de concerts per a la prestació de serveis sanitaris que haja de subscriure la Conselleria de Sanitat i Consum.  
Article cinqué  
Així mateix, faculta el director general del Servei Valencià de Salut i el director per a la gestió de l'Assistència Especialitzada per dictar tantes instruccions com siguen necessàries per a aplicar els procediments als quals es fa referència en aquesta ordre.  
DISPOSICIÓ ADDICIONAL  
Les referències als òrgans del Servei Valencià de Salut que figuren en els acords esmentats en els darrers articles s'hauran d'entendre com a fetes a favor dels corresponents òrgans actuals de la Conselleria de Sanitat i Consum.  
DISPOSICIÓ FINAL  
Aquesta ordre serà vigent des de l'endemà de la seua publicació en el Diari Oficial de la Generalitat Valenciana.  
València, 27 d'abril de 1994  
El conseller de Sanitat i Consum,  
JoaquÍn Colomer Sala


Còpia Permalink ELI